ΟΔΗΓΙΑ ΤΟΥ ΣΥΜΒΟΥΛΙΟΥ της 13ης Νοεμβρίου 1989 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τη σήμανση των προϊόντων καπνού ( 89/622/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,

την πρόταση της Επιτροπής(1 ),

Σε συνεργασία με το Ευρωπαϊκό Κοινοβούλιο(2 ),

ίΕχοντας υπόψη τη γνώμη της Οικονομικής και Κοινωνικής Επιτροπής(3 ),

Εκτιμώντας :

ότι υφίστανται αποκλίσεις μεταξύ των νομοθετικών, κανο-νιστικών και διοικητικών διατάξεων των κρατών μελών όσον αφορά τη σήμανση των προϊόντων καπνού; ότι διαφο-ρές αυτού του είδους μπορεί να δημιουργήσουν προσκόμμα-τα στις συναλλαγές και να παρεμποδίσουν την εγκαθίδρυση και τη λειτουργία της εσωτερικής αγοράς;

ότι αυτά τα ενδεχόμενα εμπόδια θα πρέπει να καταργηθούν και ότι, για το σκοπό αυτό, τόσο η διάθεση στην αγορά όσο και η ελεύθερη κυκλοφορία των προϊόντων καπνού πρέπει να υποβληθούν σε κοινούς κανόνες όσον αφορά τη σή-μανση;

ότι στους κοινούς κανόνες αυτούς πρέπει να ληφθεί δεό-ντως υπόψη η προστασία της υγείας των ατόμων;

ότι το Ευρωπαϊκό Συμβούλιο υπογράμμισε στο Μιλάνο στις 28 και 29 Ιουνίου 1985 τη σημασία της προώθησης ευρω-παϊκού προγράμματος δράσης κατά του καρκίνου;

ότι το Συμβούλιο και οι αντιπρόσωποι των κυβερνήσεων των κρατών μελών, συνερχόμενοι στα πλαίσια του Συμβου-λίου, με το ψήφισμα της 7ης Ιουλίου 1986 σχετικά με ένα πρόγραμμα δράσης των Ευρωπαϊκών Κοινοτήτων κατά του καρκίνου(4 ), καθόρισαν ως στόχο του προγράμματος αυτού τη συμβολή του στη βελτίωση της υγείας και της ποιότητας ζωής των πολιτών της Κοινότητας, με μείωση του αριθμού των περιπτώσεων καρκίνου και ότι, συνεπώς, θεωρούν ότι ο αντικαπνιστικός αγώνας έχει πρωταρχική σημασία;

ότι έχει σημασία για την προστασία της ανθρωπίνης υγείας η αναφορά στα πακέτα συσκευασίας όλων των προϊόντων καπνού προειδοποίησης σχετικά με τους κινδύνους που συνεπάγεται η χρήση των προϊόντων αυτών για την υγεία των ατόμων;

ότι για να βελτιωθεί η προστασία της ανθρωπίνης υγείας, η ένδειξη σχετικά με την περιεκτικότητα σε πίσσα και νικοτί-νη στα πακέτα των τσιγάρων είναι αναγκαία για την ενημέ-ρωση και την εκπαίδευση των πολιτών όσον αφορά την υγεία;

ότι η παρούσα οδηγία περιλαμβάνει προδιαγραφές που θα αναθεωρηθούν βάσει της κτηθείσας πείρας και των ιατρι-κών γνώσεων στον τομέα αυτόν, με στόχο την επίτευξη μεγαλύτερης προστασίας του πληθυσμού;

ότι, τέλος, οι πρωτοβουλίες που προβλέπονται από την παρούσα οδηγία θα έχουν ευνοϊκότερα αποτελέσματα για τη δημόσια υγεία εφόσον συνοδεύονται από προγράμματα υγειονομικής εκπαίδευσης κατά την υποχρεωτική σχολική φοίτηση και από εκστρατείες ενημέρωσης και ευαισθητο-ποίησης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Αρθρο 1 Η παρούσα οδηγία αποσκοπεί στην εναρμόνιση των νομο-θετικών, κανονιστικών και διοικητικών διατάξεων των κρατών μελών, οι οποίες αφορούν τις ιατρικές προειδοποιή-σεις που πρέπει να αναγράφονται επάνω στις μονάδες συσκευασίας των προϊόντων καπνού καθώς και τις ενδεί-ξεις της περιεκτικότητας σε πίσσα και νικοτίνη που πρέπει να αναγράφονται επάνω στα πακέτα των τσιγάρων, λαμβά-νοντας ως βάση ένα υψηλό επίπεδο προστασίας της υγείας του ανθρώπου με τη μείωση των επιβλαβών συνεπειών που έχει για την υγεία το κάπνισμα .

Αρθρο 2 Για τους σκοπούς της παρούσας οδηγίας νοούνται ως :

1.Προϊόντα καπνού : τα προϊόντα που προορίζονται για κάπνισμα, εισρόφηση από τη μύτη, εκμύζηση ή μάσηση εφόσον αποτελούνται, έστω και εν μέρει, από καπνό .

2.Πίσσα : το συμπύκνωμα άνυδρου, σε φυσική κατάσταση καπνού, άνευ νικοτίνης .

3.Νικοτίνη : τα αλκαλοειδή της νικοτίνης .

Αρθρο 3 1 . Η περιεκτικότητα σε πίσσα και σε νικοτίνη που πρέπει να αναφέρεται υποχρεωτικά στα πακέτα των τσιγάρων μετράται με τις μεθόδους ISO 4387 και 3400 .

2 . Η ακρίβεια των ενδείξεων που αναφέρονται στα πακέτα εξακριβώνεται σύμφωνα με το πρότυπο ISO 8243 .

3 . Οι ενδείξεις πρέπει να εκτυπώνονται στην πλάγια όψη των πακέτων των τσιγάρων στην ή στις επίσημες γλώσσες του κράτους της τελικής εμπορίας με ευανάγνωστους χαρακτήρες που να έρχονται σε αντίθεση με το φόντο, έτσι ώστε να καλύπτουν τουλάχιστον 4^% της αντίστοιχης επι-φάνειας . Το ποσοστό αυτό ανέρχεται σε 6^% για τις χώρες με δύο επίσημες γλώσσες και σε 8^% για τις χώρες με τρεις επίσημες γλώσσες .

4 . Τον Ιανουάριο εκάστου έτους, τα κράτη μέλη διαβι-βάζουν στην Επιτροπή τον κατάλογο της περιεκτικότητας σε πίσσα και σε νικοτίνη των τσιγάρων που διατίθενται στην αγορά τους . Η Επιτροπή δημοσιεύει αυτά τα στοιχεία στην Επίσημη Εφημερίδα των Ευρωπαϊκών Κοινοτήτων .

Αρθρο 4 1 . ίΟλες οι μονάδες συσκευασίας των προϊόντων καπνού φέρουν στην εμφανέστερη επιφάνειά τους στην ή στις επίση-μες γλώσσες της χώρας τελικής εμπορίας, τη γενική προει-δοποίηση : Βλάπτει σοβαρά την υγεία .

2 . Στα πακέτα των τσιγάρων, στην άλλη μεγάλη επιφάνεια, αναγράφονται στην ή στις επίσημες γλώσσες της χώρας τελικής εμπορίας ειδικές προειδοποιήσεις που εναλλάσσον-ται σύμφωνα με τον ακόλουθο κανόνα :

-κάθε κράτος μέλος καταρτίζει πίνακα προειδοποιήσεων επιλέγοντας αποκλειστικά από εκείνες που αναφέρον-ται στο παράρτημα,

-οι επιλεγείσες ειδικές προειδοποιήσεις εκτυπώνονται στις μονάδες συσκευασίας με τρόπο που να εξασφαλίζει ότι όλες οι προειδοποιήσεις θα εμφανίζονται σε ίση ποσότητα μονάδων συσκευασίας, με όριο ανοχής περί-που 5 ^%.

3 . Τα κράτη μέλη μπορούν να προβλέπουν ότι οι προειδο-ποιήσεις που αναφέρονται στις παραγράφους 1 και 2 του παρόντος άρθρου θα συνοδεύονται και από τη μνεία της αρχής η οποία τις συνέταξε .

4 . Στα πακέτα των τσιγάρων, οι προειδοποιήσεις που προ-βλέπονται στις παραγράφους 1 και 2 καλύπτουν τουλάχι-στον 4^% κάθε μεγάλης επιφάνειας της μονάδας συσκευα-σίας, μη συμπεριλαμβανομένης της μνείας της αρχής που αναφέρεται στην παράγραφο 3 . Το ποσοστό αυτό ανέρχεται σε 6^% για τα κράτη με δύο επίσημες γλώσσες και σε 8^% για τα κράτη με τρεις επίσημες γλώσσες .

Οι προειδοποιήσεις που απαιτούνται επάνω στις δύο μεγά-λες επιφάνειες κάθε πακέτου τσιγάρων :

α)πρέπει να είναι σαφείς και ευανάγνωστες;

β)πρέπει να έχουν εκτυπωθεί με παχειά τυπογραφικά στοιχεία;

γ)πρέπει να έρχονται σε αντίθεση με το φόντο;

δ)δεν πρέπει να αναγράφονται σε σημείο όπου υπάρχει κίνδυνος να καταστραφούν όταν ανοιχτεί το πακέτο;

ε)δεν πρέπει να εκτυπώνονται στο διάφανο φύλλο ή σε οποιοδήποτε άλλο χαρτί περιτυλίγματος, εξωτερικό της συσκευασίας .

5 . Στα προϊόντα καπνού, εκτός από τα τσιγάρα, η γενική προειδοποίηση που αναφέρεται στην παράγραφο 1 εκτυπώ-νεται ή τοποθετείται σταθερά σε εμφανές μέρος και σε αντίθεση με το φόντο ώστε να είναι ευκρινής, ευανάγνωστη και ανεξίτηλη . Δεν πρέπει με κανέναν τρόπο να αποκρύπτε-ται, να καλύπτεται ή να χωρίζεται από άλλες ενδείξεις ή εικόνες .

Αρθρο 5 Η προσαρμογή των διατάξεων της παρούσας οδηγίας στην τεχνική πρόοδο περιορίζεται στις μεθόδους μέτρησης και εξακρίβωσης που αναφέρονται στο άρθρο 3 παράγραφοι 1 και 2 .

Αρθρο 6 Για την προσαρμογή στην τεχνική πρόοδο που αναφέρεται στο άρθρο 5, η Επιτροπή επικουρείται από συμβουλευτική επιτροπή που απαρτίζεται από αντιπροσώπους των κρατών μελών με πρόεδρο τον αντιπρόσωπο της Επιτροπής .

Αρθρο 7 Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων . Η επιτροπή διατυπώνει γνώμη σχετικά με το σχέδιο αυτό σε προθεσμία που μπορεί να ορίσει ο πρόεδρος σε συνάρτηση με τον επείγοντα χαρακτή-ρα του θέματος προβαίνοντας, ενδεχομένως, σε ψηφοφο-ρία .

Η γνώμη καταχωρείται στα πρακτικά; εξάλλου, κάθε κρά-τος μέλος μπορεί να ζητήει την καταχώρηση της θέσης του στα πρακτικά αυτά .

Η Επιτροπή λαμβάνει όσο το δυνατόν περισσότερο υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή .

Αρθρο 8 1 . Τα κράτη μέλη δεν μπορούν, για λόγους που αφορούν τη σήμανση, να απαγορεύουν ή να περιορίζουν το εμπόριο των προϊόντων που πληρούν τους όρους της παρούσας οδη-γίας .

2 . Οι διατάξεις της παρούσας οδηγίας δεν θίγουν τη δυνα-τότητα που έχουν τα κράτη μέλη να καθορίζουν, τηρουμέ-νης της συνθήκης, τις απαιτήσεις που κρίνουν αναγκαίες για την εξασφάλιση της προστασίας της υγείας του ανθρώ-που κατά την εισαγωγή, την πώληση και την κατανάλωση των προϊόντων καπνού, εφόσον αυτό δεν συνεπάγεται τρο -ποποιήσεις της σήμανσής τους σε σχέση με τις διατάξεις της παρούσας οδηγίας .

Αρθρο 9 1 . Τα κράτη μέλη εγκρίνουν τις αναγκαίες νομοθετικές, κανονιστικές και διοικητικές διατάξεις για να συμμορφω-θούν με την παρούσα οδηγία το αργότερο πριν από την 1η^Ιουλίου 1990 .

Ενημερώνουν αμέσως την Επιτροπή σχετικά και της ανα-κοινώνουν τις διατάξεις εσωτερικού δικαίου που έχουν θεσπίσει στον τομέα που διέπεται από την παρούσα οδη-γία .

Η Επιτροπή δημοσιεύει στην Επίσημη Εφημερίδα των Ευρω-παϊκών Κοινοτήτων τους εθνικούς πίνακες προειδοποιήσε-ων που προβλέπονται στο άρθρο 4 παράγραφος 2 πρώτη περίπτωση .

2 . Τα κράτη μέλη θέτουν σε εφαρμογή τις προαναφερόμε-νες νομοθετικές, κανονιστικές και διοικητικές διατάξεις πριν από τις 31 Δεκεμβρίου 1991 .

Ωστόσο, θα μπορούν να διατίθενται στο εμπόριο :

-μέχρι τις 31 Δεκεμβρίου 1992 τα τσιγάρα και

-μέχρι τις 31 Δεκεμβρίου 1993 τα λοιπά προϊόντα κα-πνού,

τα οποία υπάρχουν τις 31 Δεκεμβρίου 1991 και δεν είναι σύμφωνα με την παρούσα οδηγία .

3 . Τα κράτη μέλη, τα οποία μετά τις 31 Δεκεμβρίου 1991 τροποποιούν τους πίνακες προειδοποιήσεων που προβλέ-πονται στο άρθρο 4 παράγραφος 2 πρώτη περίπτωση, ανακοινώνουν αυτήν την τροποποίηση 18 μήνες πριν από την εφαρμογή της στην Επιτροπή η οποία τη δημοσιεύει στην Επίσημη Εφημερίδα των Ευρωπαϊκών Κοινοτήτων .

Αρθρο 10 Η παρούσα οδηγία απευθύνεται στα κράτη μέλη .

Βρυξέλλες, 13 Νοεμqρίου 1988 .

Για το ΣυμβούλιοΟ ΠρόεδροςC . EVIN

( 1)ΕΕ αριθ . C 48 της 2 . 2 . 1989, σ . 8, και

ΕΕ αριθ . C 62 της 11 . 3 . 1989, σ . 12.

( 2)ΕΕ αριθ . C 12 της 16 . 1 . 1989, σ . 106 και

ΕΕ αριθ . C 291 της 20 . 11 . 1989 .

( 3)ΕΕ αριθ . C 237 της 12 . 9 . 1980, σ . 43 .

( 4)ΕΕ αριθ . C 184 της 23 . 7 . 1986, σ . 19 .